Валентин Сергеевич Пак — Қазақстан Энциклопедиясы
"Валентин Сергеевич Пак — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Валентин Сергеевич Пак — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Валентин Сергеевич Пак — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 176
TEXT: Қазақстан Энциклопедиясы Валентин Сергеевич Пак 1948 жылы 18 наурызда Қызылорда облысы Жалағаш ауданының «Приморский партизан» ұжымшарында туған. Әкесі - Пак Сергей Дмитриевич, марқұм, еңбек ардагері. Анасы - Шегай Мария Карповна, марқұм, еңбек ардагері. Құрманғазы атындағы Алматы мемлекеттік консерваториясының оркестр факультетін бітірген, дәріскер, оркестр әртісі. Орыс, қазақ және корей тілдерін біледі. 1971 жылдан - Қаз КСР Мемлекеттік ән және би ансамблінің оркестр әртісі. 1977 жылдан - Қаз КСР Мемлекеттік симфониялық оркестрінің директор-басқарушысы. 1986 жылдан - Жамбыл атындағы Қазақ мемлекеттік филармониясы директорының орынбасары. 1987 жылдан - Қазақстан Музыка қайраткерлері одағының басқарма төрағасының бірінші орынбасары. 1992 жылдан - ҚР Мәдениет министрлігінің бас маманы. 1996 жылдан - ҚР Үкіметі Аппаратының аға референті. 1997 жылдан бері - Абай атындағы Мемлекеттік операжәне балет театры бас директорының бірінші орынбасары. «Ерен еңбегі үшін. Лениннің туған күніне 100 жыл толуы құрметіне», «Ерен еңбегі үшін» медальдарымен марапатталған. Қазақстанның болашағы туралы болжамы - «Дамыған, гүлденген Қазақстан». Хоббиі - спорт, монша. Сүйіп оқитын әдебиеті - әлемдік және қазақ классикасы. Үйленген. Жұбайы - Кәрімова Рауфа Түрысбекқызы, зейнеткер. Қыздары - Венера, Элеонора. Қазақстан Республикасында кімнің кім екені. Екі томдық анықтамалық
